મેલોડ્રામા ભલે ગમે એટલો લાઉડ અને ફિલ્મી લાગે, પરંતુ આપણે ત્યાં લોકો પાણીપૂરીની જેમ એને સિસકારા બોલાવતાં પણ ચાટી જાય છે. પછી ફિલમવાળાઓ આખી વસઈની ખાડી ભરાઈ જાય એટલો મેલોડ્રામા ઠપકારે જને. એટલે જ ઍક્શન ફિલ્મની રીમેક પણ અહીં ઇમોશનલ થઈ જાય છે. ફર્સ્ટ હાફમાં શેખર કપૂરની ‘માસૂમ’ની ફીલ આપતી ‘બ્રધર્સ’ વિશે જોકે એટલું કહેવું પડે કે જૅકી શ્રોફ અને અક્ષયકુમાર બન્નેની ઇમોશનલ બૅકસ્ટોરી અફલાતૂન રીતે ઝિલાઈ છે. જેમ કે જૅકી શ્રોફનો શરૂઆતનો આખો ટ્રૅક કરુણ હોવાની સાથોસાથ એટલો જ ડરામણો લાગે છે. એ જ રીતે અક્ષયકુમારની ફૅમિલી-લાઇફમાં પણ કૂટી-કૂટીને ક્યુટનેસ ભરી છે.